OzLabs/hebrew-wiki-articles huggingface dataset:
עינניים

עֵינָנִיִּים (שם מדעי: Chlorophthalmidae) היא משפחה של דגים ימיים מהסדרה דגי-לטאים. הם חיים על קרקעית הים ברחבי האוקיינוסים הפתוחים. במשפחה ישנם 18 מינים בשני סוגים.

דגים אלה מגיעים לאורך של עד 40 סנטימטר אצל המין Chlorophthalmus agassizi, אך רובם יותר קטנים והם בעלי גוף צר בעל סנפירים קטנים וראש מוארך המכיל עיניים ירוקות בעלות פלואורסצנציה וגדולות מאוד ביחס אליו, מה שנתן לדגים את שמם. צבעם שחור עד צהוב ולעיתים הם מנומרים בכתמים כהים. לחלק מהמינים פס זוהר בקצה ראשם.

דגים אלה שוכנים בעומק של 50 עד 1,000 מטרים מתחת פני הים בסמוך למדפים היבשתיים וחיים על הקרקעית מחפשים עליה מזון. הם ניזונים ממגוון של חסרי חוליות ובעיקר סרטנים כמו בני הסדרה Mysida. הם עצמם נטרפים בידי מיני בקלאים טורפים.

בדומה להרבה מיני דגים מסדרתם הם הרמאפרודיטים, מה שעוזר מאוד בסביבה בה ישנם סיכויים קטנים למצוא בני זוג מתאימים.

==סוגים==
* עֵינַן (Chlorophthalmus) - בו 17 מינים
* Parasudis - בו 2 מינים

==קישורים חיצוניים==

קטגוריה:בעלי חיים שתוארו ב-1923
קטגוריה:טקסונים שתוארו בידי דייוויד סטאר ג'ורדן
קטגוריה:דגי-לטאים
לסתיתיים

לסתיתיים (שם מדעי: Paralepididae) היא משפחת דגים ימיים מהסדרה דגי-לטאים הנפוצים בים הפתוח בכל האוקיינוסים באזורים חמימים. במראם הם מזכירים ברקודות קטנות, מה שנתן להם את שמם באנגלית: "Barracudina", אף על פי שאין להם כל קשר עם הברקודות האמיתיות אלא לדגים דמויי-לטאות כמו הלטנוניים ובעיקר לאלפיזאוריים.

אורכם יכול להגיע למטר אחד, אך רובם יותר קטנים, והם בעלי גוף צר ולסתות נוקשות המזכירות לסתות ברקודה. הם בעלי עיניים גדולות המותאמות לראייה בחשיכה והם הרמאפרודיטים. אין להם שלפוחית שחייה כלל.

דגים אלה הם טורפים רעבים של מיני חסילונים, דגים אחרים וסילוניות. בתורם הם נחטפים בידי דגי טונה, דג חרב, לווייתנים כמו לווייתני מקור, וכרישים.

==סוגים==
*סוג ומין יחיד Arctozenus risso
*סוג ומין יחיד Dolichosudis fuliginosa
* Lestidiops
* Lestidium
* Lestrolepis
* Macroparalepis
* Magnisudis
* Notolepis
* Paralepis
* Stemonosudis
* Sudis
* Uncisudis

==קישורים חיצוניים==

* 

קטגוריה:בעלי חיים שתוארו ב-1832
קטגוריה:טקסונים שתוארו בידי שארל לוסיאן בונפרטה
קטגוריה:דגי-לטאים
אכנס כסוף

אַכְנָס כָּסוּף (שם מדעי: Chanos chanos) הוא מין של דג גרם יחידי בסוגו ובמשפחת האַכְנָסִיִּים (Chanidae) שבסדרה גונורינצ'יים. הוא חי בימי האזור האינדו-פסיפי שבין דרום אפריקה להוואי ומצפין עד חופי קליפורניה ויפן ודרומה עד לאוסטרליה. הוא גם מקיף מימי איים שופעים באוקיינוס עד לעומק 30 מטר. לעיתים לא רחוקות דג זה נראה גם בתוך נהרות ונחלים שזורמים לאוקיינוס.

אורך הדג מגיע ל-180 סנטימטרים, והוא בעל זנב מאוד ארוך וראש קטן עם עיניים בעלות טבעות ופה קטן. מבנה גופו מזכיר גוף של דגי סלמון אף על פי שהוא אינו קרוב אליהם. הוא ניזון מאצות, אצות כחוליות ומחסרי חוליות שונים.

הדגים מתקהלים בשוניות אלמוגים סביב חופים או איים מבודדים ושם משריצים. הדגיגים מחפשים להגנתם מטורפים מקווי מים מתוקים כמו שפכי נהרות או ביצות מנגרובים ולעיתים גם באגמים.

דג זה הוא דג מאכל חשוב ברחבי דרום-מזרח אסיה ובכמה מאיי האוקיינוס השקט ובעיקר בפיליפינים, שם זהו דג לאומי. 

מצב שימור המין הוא ללא חשש.

== גלריה ==
<gallery>
קובץ:Chanidae - Chanos chanos.JPG
קובץ:Milkfish.jpg
קובץ:05517jfHagonoy Town Proper Bulacan Landmarksfvf 15.jpg
</gallery>

==קישורים חיצוניים==

* 

==הערות שוליים==

קטגוריה:טקסונים שתוארו בידי פטר פורסקל
קטגוריה:גונורינצ'יים
קטגוריה:מקריני סנפיר יחידים בסוגם
קטגוריה:מינים יחידים במשפחתם
קטגוריה:בעלי חיים שתוארו ב-1775
קנרידיים

קנרידיים (שם מדעי: Kneriidae) היא משפחה של דגי גרם החיים רק בכמה נהרות מהירים ואגמים טרופיים באפריקה, בעיקר סביב אגן הקונגו. בצורתם הם מזכירים כמה קרפיונים המתאימים לזרמים מהירים, אך הם שייכים לסדרה אחרת - סדרת הגונורינצ'יים.

אלו דגים קטנים מאוד שאינם עולים על 19 סנטימטר, והם בעלי גוף שקוף ומוארך וסנפירים קטנים. הראש קטן ובעל לסתות מכופפות מעט והעיניים קטנות. חלק מהמינים בעלי נאוטניה, בה הם משאירים בבגרותם את צורת גופם של דגים צעירים יותר. הזכרים לעיתים בעלי זימים מפוארים יותר מהנקבות.

==מיון==
במשפחה זו ישנם 30 מינים בתוך 4 סוגים:
*משפחה קנרידיים (Kneriidae)
**סוג Cromeria - בו 2 מינים
**סוג ומין יחיד Grasseichthys gabonensis
**סוג Kneria - בו 13 מינים
**סוג Parakneria - בו 14 מינים

==קישורים חיצוניים==

קטגוריה:בעלי חיים שתוארו ב-1868
קטגוריה:טקסונים שתוארו בידי אלברט גינטר
קטגוריה:גונורינצ'יים
זלטה פטקוביץ'

זלטה פטקוביץ (בסרבית: Злата Петковић; 11 בפברואר 1954 – 3 בדצמבר 2012) הייתה שחקנית סרבית.

==ביוגרפיה==
פטקוביץ' נולדה בבית סבתה בעיירה בדרום סרביה להורים שהתגוררו בניש. לאחר גירושי הוריה היא עברה לבלגרד והשתתפה בתחרות מוזיקה לזמרים צעירים, ואחרי כן היא הוזמנה על ידי עיתונאים להשתתף בתחרות היופי "מיס במבי" שאורגנה על ידי מגזין פופולרי ביוגוסלביה וזכתה במקום הראשון. שנה לאחר מכן זכתה בתחרות "מיס הנוער של יוגוסלביה" וייצגה את המדינה בתחרות בינלאומית לנערות וזכתה שם בתואר "מיס פוטוגניק", ב-1971 נבחרה למיס יוגוסלביה ונסעה ללונדון על מנת להשתתף במיס עולם, במסגרת השתתפותה היא גם רואיינה ב-BBC.

היא עבדה תקופה כמגישת טלוויזיה עד שהלכה ללמוד באקדמיה לדרמה של אוניברסיטת זגרב. במהלך לימודיה הרתה מבן זוגה וב-1973 נולד בנה. היא נהייתה לשחקנית פופולרית במדינתה ושיחקה במספר של סרטים וסדרות טלוויזיה. היא נישאה למוזיקאי סניה איליץ' וב-1984 נולד בנה השני.

==מותה==
ב-22 בנובמבר 2012, פטקוביץ' נפגעה משבץ מוחי בדירתה. היא נותחה ב-30 בנובמבר, אך נפטרה שלושה ימים לאחר מכן בגיל 58. היא נקברה ב-6 בדצמבר 2012 בבית הקברות החדש בבלגרד.

==קישורים חיצוניים==

==הערות שוליים==

קטגוריה:שחקניות קולנוע וטלוויזיה סרביות
קטגוריה:דוגמניות סרביות
קטגוריה:זוכות מיס יוגוסלביה
קטגוריה:משתתפות בתחרות מיס עולם 1971
קטגוריה:סרביות שנולדו ב-1954
קטגוריה:סרבים שנפטרו ב-2012
מנהרת אספסיאנוס וטיטוס

שם=טיטוס}}
תעלה חצובה פתוחה
הסכר ופתח המנהרה הראשונה בציור של קצין הצי הבריטי [[ויליאם אלן בביקורו באתר ב-1850]]
מנהרת אספסיאנוס וטיטוס (בטורקית: Titus Tüneli, מנהרת טיטוס) היא מערכת תעלות ומנהרות רומית באתרהּ של העיר ההיסטורית סלאוקיה פייריה, נמלהּ של אנטיוכיה ההלניסטית והרומית, כיום בגבולות חבל האטיי בטורקיה. המערכת נועדה להטיית מי שיטפונות עונתיים שגרמו לנזקים בתוך העיר ולהצטברות סחף במעגני הנמל.

חציבת התעלות והמנהרות החלה בהוראת אספסיאנוס (69–79 לסה"נ), נמשכה בימי בנו ויורשו טיטוס (79–81 לסה"נ) והושלמה ככל הנראה במאה השנייה, בימי הקיסר אנטונינוס פיוס (138–161 לסה"נ). כתובת שגולפה בסלע בכניסה למנהרה הראשונה (העליונה) מייחסת את בנייתה לקיסרים אספסיאנוס וטיטוס.
כתובת במוצא המנהרה השנייה מציינת את הקיסר אנטונינוס פיוס. על אף מערכת ההטיה נסתם המעגן הפנימי לחלוטין במאה החמישית. את מקומו כנמל אנטיוכיה מילא מעגן סן סימיאון שמדרום לו, והעיר סלאוקיה פייריה איבדה מחשיבותה.

מערכת הטיית מי השיטפונות מתחילה בסכר ובערוץ גישה באורך כ-55 מטר. המים מתכנסים לתוך מנהרה מפולשת שאורכה כ-90 מטר, חצובה כולה בסלע. תעלת ביניים חצובה באורך 64 מטר מחברת בין מוצא המנהרה הראשונה לבין פתח המנהרה השנייה, שאורכה כ-31 מ'. מפתח המנהרה השנייה יוצאת תעלת ההדחה, אורכה כ-635 מ', וממנה מוזרמים המים אל הים. האורך הכולל של מערכת ההטיה הוא 875 מטר. אורך שתי המנהרות החצובות מגיע ל-121 מ'. הקיבולת ההידראולית של המערכת מוערכת ב-70 מטר מעוקב לשנייה והקיבולת ההידראולית של קטעי המנהרות היא פי שניים מזה. המנהרות והתעלות נכרו במסלע גירני, ככל הנראה תוך ניצול סדקים וחללים קרסטיים.

המערכת נבנתה בפיקוח מהנדסי הצבא הרומי ובעבודת פרך של עבדים ושל שבויים. לא מן הנמנע שהיו בהם יהודים שנשבו במהלך המרד הגדול. מקישים זאת מעדותו של יוסף בן מתתיהו על שליחת שבויים יהודים שנפלו בידי אספסיאנוס לחציבת תעלת קורינתוס, אך אין ראיות ישירות לכך שהועבדו במנהרות סלאוקיה פייריה.

מאז 15 באפריל 2014 נכללת מערכת זו ברשימה הראשונית של האתרים המועמדים להכרזה כאתר מורשת עולמית של אונסק"ו בשל היותה "שריד מרשים מהתקופה הרומית בגודלו, בהשתמרותו ובמאפייניו האדריכליים וההנדסיים".

== קישורים חיצוניים ==

* [http://whc.unesco.org/en/tentativelists/5903/ מנהרות אספסיאנוס וטיטוס באתר אונסק"ו]
* [http://www.livius.org/articles/place/seleucia-in-pieria/monuments/canal-and-tunnel-of-titus/ על מנהרת טיטוס באתר Livius.org]
* [https://500px.com/search/Titus-Tunnel-photos מבחר תצלומים של מנהרות אספסיאנוס וטיטוס]
 [https://www.youtube.com/watch?v=O2VguyQZnd8 סיור לאורך המנהרות והתעלות]
 [https://www.youtube.com/watch?v=NLETROht30c סיור מצולם בנתיבי המערכת]
<div style="direction: ltr;">
* Ahmet Alkan and Ünal Öziş, "[http://www.ojceu.ir/main/attachments/article/21/JCEU-2013-C1,%203(1)%2001-05.pdf Ancient Tunnel and Diversion Channel in Seleuceia Pieria: A Flood Diversion System near Antiochia in Turkey]", Journal of Civil Engineering and Urbanism, 2012, Vol. 3 (Issue 1), pp. 1-5
</div>

== הערות שוליים ==

קטגוריה:אדריכלות רומית
קטגוריה:טורקיה: אתרים ארכאולוגיים
פסטיבל הזמר והפזמון 1960

פסטיבל הזמר והפזמון 1960 היה תחרות שירים ששודרה בקול ישראל והראשון בתולדות התחרות.

התחרות התקיימה במוצאי יום העצמאות ה' באייר תש"ך, 2 במאי 1960, בהיכל התרבות בתל אביב-יפו בהנחיית יצחק שמעוני. המנצח על התזמורת גארי ברתיני והמפיקים הם: ישראל דליות, נקדימון רוגל ויצחק שמעוני.

כל שיר הושמע בשני ביצועים והשיר הזוכה גם בביצוע משותף. השיר שזכה בתחרות הוא "ערב בא" והפרס שהוענק לזוכה עמד על 1500 לירות, שהעניק שר החינוך והתרבות אבא אבן. השיר הזוכה הוקלט שוב והופיע בתקליטון.

השיר "ליל החג" נכתב במקור בערבית. בביצוע המשותף שרו הזמרים את הבית הראשון בשפת המקור.

== השירים המשתתפים ==
{| class="wikitable sortable"
!שם המבצע
!שם המבצע הנוסף
!שם השיר
!מילים
!לחן
!עיבוד
!מקום
|- style="font-weight:bold; background:gold;"
|עליזה קאשי ושמעון בר
|קיים ביצוע של כל אחד בנפרד וביצוע משותף
|ערב בא
|עודד אבישר
|אריה לבנון
|אריה לבנון
|1
|-
|רמה סמסונוב גדעון זינגר
| rowspan="2" |קיים ביצוע של כל אחד בנפרד וביצוע משותף
|העלמה
|נתן אלתרמן
|מרדכי זעירא
|חנן וינטרניץ
|2
|-
|ג'ו עמר ולילית נגר
|ליל החג (לילת אלעיד)
|שלמה שעשוע
|שלמה הופמן
|שמעון כהן
|3
|-
|נתניה דברת
|ויליאם וולף
|עוזי וזמרת יה
|תנ"ך
|נחום נרדי
|נעם שריף
|4
|-
|ג'ו עמר ולילית נגר
|ג'ו עמר
|שיר ידעתי
|פניה ברגשטיין
|משה גסנר
|נעם שריף
|5
|-
|נתניה דברת
|ויליאם וולף
|שיר הפלך
|פניה ברגשטיין
|שלמה יפה
|שלמה יפה
|6
|-
|עליזה קאשי
|שמעון בר
|מחול הרועה
|עודד אבישר
|אריה לבנון
|אריה לבנון
|7
|-
|רמה סמסונוב
|אילקה רווה
|איילת אהבים
|משה דור
|יוסף הדר
|נעם שריף
|8
|-
|שמעון בר
|שולמית ליבנת
|קומי ונצא השדה
|י.ל פרץ
|רם דע-עוז
|צבי אבני
|9
|}

==קישורים חיצוניים==
* [http://www.festi.co.il פסטיבל הזמר והפזמון], באתר הפסטיבלים
* 
* 
* 

קטגוריה:1960 במוזיקה
קטגוריה:1960 בישראל
1960
קטגוריה:תל אביב-יפו: פסטיבלים
אמיל אבינרי

אמיל (עמיאל) אבינרי (רֶבֶּלְסְקִי; 25 בדצמבר 1908 - 24 בנובמבר 1985) היה מתאגרף ארץ ישראלי בתקופת היישוב, ואחר כך מציל בחוף אלנבי (1933-1953), ממניחי היסוד לענף ההצלה בחופי ישראל ומי שהכניס את החסקה לשימוש ככלי ההצלה התקני. אלוף ארץ ישראל והמזרח הקרוב באגרוף, שחקן ראינוע, ומפעיל מועדוני אגרוף.

==ביוגרפיה==
נולד בבייראמטשא (מיקולאיבקה-נובורוסיסקה , עיירה בבסרביה) לרב המקום, הרב משה רבילסקי, ולמנוחה בת הרב ישראל ברמן, הרב בפליסקוב (פליסקיב ). בחול המועד סוכות ה'תרפ"ו, 1925, עלה לארץ ישראל עם משפחתו. הם התגוררו ביבנאל ואחר כך בצפת.

נסע ללימודי טכנאות שיניים בברלין, שם החל ללמוד בצורה מקצועית איגרוף. הוא שב לארץ ישראל ונחשב לחלוץ האיגרוף ביישוב. התחרה כיהודי ראשון באליפות האיגרוף האנגלית ברמלה ב-1928, וזכה בפרס. הוא התגורר בתל אביב, התחרה בעשרות תחרויות איגרוף באירופה וארגן תחרויות איגרוף בארץ ישראל, מול בריטים ב-1929 ומול מצרים ב-1933.

בין השנים 1930–1932 עשה בברלין ושיחק בסרטי ראינוע גרמניים כמלח-מתאגרף.

בשובו לארץ ישראל נעשה המציל הראשון של תל אביב, בחוף ירושלים (אלנבי), תפקיד בו שימש כעשרים שנה. בתקופה זו הכניס את החסקה ככלי ההצלה הרשמי בהצלת חופים בישראל. הוא הקים בתל אביב את מועדון האיגרוף ע"ש בני לאונרד. אבינרי כתב בעיתונות העברית, וחתם לעיתים בפסבדונים "אבי אילנה" ו"אבי עמרם" על שם ילדיו.

בעשרות שנותיו האחרונות התגורר בכפר שמריהו, שבו הקים מכון לתרבות הגוף. היה נשוי למרים, בת המשורר העברי היהודי-ליטאי אהרן שודנישקי, ואב לשנים. נפטר ב-1985 ונקבר בבית העלמין בכפר שמריהו.

אחיו היה הבלשן יצחק אבינרי.

==לקריאה נוספת==
* 'אבינרי (רבלסקי), עמיאל (פס': אמיל)', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 19. 

==קישורים חיצוניים==
* 
* 
* 

קטגוריה:מצילים
קטגוריה:מתאגרפים ישראלים
קטגוריה:ישראלים ילידי רומניה
קטגוריה:אנשי העלייה הרביעית
קטגוריה:שחקני ראינוע
קטגוריה:תל אביב-יפו: אישים
קטגוריה:כפר שמריהו: אישים
קטגוריה:אישים הקבורים בבית הקברות בכפר שמריהו
קטגוריה:ישראלים שנולדו ב-1908
קטגוריה:ישראלים שנפטרו ב-1985
שברולט G506

שברולט G506 (באנגלית: Chevrolet G506, קרויה גם: Chevrolet 1.5 ton truck) הם משאיות, 4x4, למטען ולמשימות שונות מתוצרת יצרנית הרכב האמריקאית שברולט אשר סופקו לצבא ארצות הברית במלחמת העולם השנייה ביו השנים 1940–1945.

סך הכול יוצרו 168,603 יחידות.

במלחמת העולם השנייה במסגרת השאל-החכר נשלחו לברית המועצות 151,053 משאיות מדגם ה"שברולט G506".

==דגמים== 
* "Model G4103"
* "Model G4112"
* "Model G4163"
* "Model G4174"
* "Model G7103"
* "Model G7105"
* "Model G7106"
* "Model G7107"
* "Van Model G7113"
* "Model G7116"
* "Model G7117"
* "Model G7127"
* "Model G7128"
* "Model G7132"
* "Model G7163"
* "Model G7173"

===דגמים שסופקו לחיל האוויר האמריקאי===
(USAAF - United States Army Air Forces)
* "E5 Turret Trainer"
* "J3 field lighting truck"
* "J4 field lighting truck"
* "J5 field lighting truck"
* "fire truck, class 135"

== תמונות ==
<gallery mode="packed" heights="130">
קובץ:Chevrolet G506 Truck.jpg | "שברולט G506" 
קובץ:G506 earth borer polesetter.jpg | "שברולט G506" 
קובץ:Chevrolet G7107.JPG | "שברולט G506" דגם "G7107" 
קובץ:G506 field lighting.jpg | "שברולט G506" 
קובץ:Chevrolet 1.5 ton truck Wings Over Wine Country 2007.JPG | "שברולט G506" 
קובץ:Chevrolet G506 truck and man portrait, MÁVAUT-organisation Fortepan 76752.jpg | "שברולט G506" 
קובץ:G506 airfield crash fire truck.jpg | "שברולט G506" - כבאית 
קובץ:G506 panel delivery.jpg | "שברולט G506" 
קובץ:Chevrolet G506 LWB Cargo.jpg |"שברולט G506" - משאית מטען 
קובץ:Chevrolet M6 Bomb Carrier (1943) (owner Yohann Legros) pic4.JPG | "שברולט G506" - משאית הפצצה 
קובץ:Chevrolet M6 Bomb Carrier (1943) (owner Yohann Legros) pic1.JPG | "שברולט G506" - משאית הפצצה 
קובץ:G506 COE stake platform.jpg | "שברולט G506" 
קובץ: The British Occupation of Java SE5732.jpg | חיילים בריטים ב-יפו, ארץ ישראל על "שברולט G506" (צולם כנראה לאחר שנת 1945) 
</gallery>

==ראו גם==
* M6 Bomb Service Truck

==לקריאה נוספת==
* [https://www.google.co.il/search?q=Chevrolet+G506&tbm=isch&source=iu&ictx=1&fir=CbXduK8Nu9rB2M%253A%252CHOOCQORWb-YUEM%252C_&usg=AI4_-kTOEeoxEweo-_6wgqitSYKOAf8qQQ&sa=X&ved=2ahUKEwi3tvjJ58vdAhUvp4sKHVwTDw4Q9QEwAnoECAUQCA#imgrc=CbXduK8Nu9rB2M: דגמי "שברולט G506" - תמונות]

==קישורים חיצוניים==

* 

== הערות שוליים ==

קטגוריה:משאיות
קטגוריה:כבאיות
קטגוריה:כלי רכב צבאיים
קטגוריה:כלי רכב שהושקו ב-1940
G506
קטגוריה:כלי רכב אמריקאיים
קטגוריה:רכבי שטח ופנאי גדולים
קטגוריה:צבא ארצות הברית - כלי רכב
קטגוריה:אמצעי לחימה אמריקאיים במלחמת העולם השנייה
ביתניים

Grammonus Thielei
Ogilbia sabaji
ביתניים (שם מדעי: Bythitidae) היא משפחת דגי גרם מהסדרה צלופחי-קושק. הם חיים בימים ואוקיינוסים טרופיים וסובטרופיים, אף שחלקם חיים גם באזורים ממוזגים וצוללים אל מתחת 2,500 מטרים בנביעות תת-ימיות. כמה מהמינים חיים במערות מוצפות מים מתוקים כמו Typhliasina pearsei, Ogilbia galapagosensis ו-Diancistrus typhlops.

בני משפחה זו קטנים יחסית באורך 5–10 סנטימטר, אך הגדולים ביניהם יכולים להגיע ל-60 סנטימטרים. הם בעלי ראש גדול המזכיר ראשן צפרדע. הם מצויים על קרקעית הים וניזונים מחסרי חוליות העוברים לידם. דגים אלה אינם מטילים ביצים (למעט כמה מינים) אלא משריצים צאצאים חיים.

==מיון==
{|
|
*תת-משפחה Brosmophycinae
**שבט Dinematichthyini
***סוג Alionematichthys
***סוג Beaglichthys
***סוג ומין יחיד Brosmolus longicaudus
***סוג ומין יחיד Brotulinella taiwanensis
***סוג ומין יחיד Dactylosurculus gomoni
***סוג Dermatopsis
***סוג Dermatopsoides
***סוג Diancistrus
***סוג Didymothallus
***סוג Dinematichthys
***סוג Dipulus
***סוג Gunterichthys
***סוג ומין יחיד Lapitaichthys frickei
***סוג Majungaichthys
***סוג Mascarenichthys
***סוג ומין יחיד Monothrix polylepis
***סוג ומין יחיד Nielsenichthys pullus
***סוג Ogilbia
***סוג Ogilbichthys
***סוג Paradiancistrus
***סוג ומין יחיד Porocephalichthys dasyrhynchus
***סוג ומין יחיד Typhliasina pearsei
***סוג Ungusurculus
***סוג ומין יחיד Zephyrichthys barryi
**שבט Brosmophycini
***סוג Bidenichthys
|
***סוג ומין יחיד Brosmodorsalis persicinus
***סוג ומין יחיד בְּרוֹסְמוֹן (ייBrosmophyciops pautzkei)
***סוג ומין יחיד Brosmophycis marginata
***סוג Eusurculus
***סוג Fiordichthys
***סוג Lucifuga
***סוג ומין יחיד Melodichthys hadrocephalus
*תת-משפחה Bythitinae
***סוג ומין יחיד Acarobythites larsonae
***סוג Anacanthobythites
***סוג Bellottia
***סוג Bythites
***סוג Calamopteryx
***סוג Cataetyx
***סוג Diplacanthopoma
***סוג ומין יחיד Ematops randalli
***סוג Grammonus
***סוג ומין יחיד Hastatobythites arafurensis
***סוג Hephthocara
***סוג Microbrotula
***סוג Parasaccogaster
***סוג ומין יחיד Pseudogilbia sanblasensis
***סוג Pseudonus
***סוג Saccogaster
***סוג ומין יחיד Stygnobrotula latebricola
***סוג Thalassobathia
***סוג ומין יחיד Thermichthys hollisi
***סוג Timorichthys
***סוג Tuamotuichthys
|
|}

==קישורים חיצוניים==

קטגוריה:בעלי חיים שתוארו ב-1861
קטגוריה:טקסונים שתוארו בידי תאודור גיל
קטגוריה:צלופחי-קושק
קניון סיל

ממוזער
קניון סיל (בספרדית: Canón do Sil) הוא ערוץ הנחל העמוק ביותר בגליסיה שבספרד לאורך נהר סיל מזרחית לעיר אורנסה. הקניון נמשך לאורך חמישים הקילומטרים האחרונים לפני שהסיל נשפך לנהר מיניו (Minho). מראה הקניון נחשב לאחד הנופים המרהיבים ביותר בגליציה.

המצוקים מתרוממים כמעט אנכית עד חמש מאות מטר מעל קו מפלס המים. הצמחייה באזור אופיינית לאזור אקלימי אטלנטי-יבשתי המאופיין בעצי אלון וערמונים, אבל מבנה השטח יוצא הדופן מאפשר צמחייה וגידולים ים תיכוניים, כגון עצי זית, אורנים ועצי פרי הדר. במקום גדלים צמחי מרפא כיארו ומיורן ופירות יער כאוכמניות, תותי בר, ורדים. המצוקים סביב הנהר עובדו כטראסות כדי לאפשר גידול כרמים של ענבים. ייצור היין התחיל באזור הזה כבר בתקופה הרומית. חבל הארץ הזה נקרא אזור היין Ribeira Sacra והוא המקום היחיד בגליסיה שמייצר יותר יין אדום מאשר יין לבן.
בין בעלי החיים הנפוצים באזור ניתן למצוא חזירי בר, שועלים, שפנים, צביים, גיריות. זה הוא ביתם של כמה מינים נדירים של ציפורים, וכן של מספר יונקים כגון לוטרות ועטלפים.

הערוץ מסווג ב-Natura 2000 (רשת שמורות טבע אירופאי) כאתר בעל חשיבות גאוגרפית וקהילתית.

==קישורים חיצוניים==

==הערות שוליים==

קטגוריה:גליסיה: גאוגרפיה
קטגוריה:קניונים
גנרל חיל

"גנרל חַיִל" הוא דרגה המקבילה לגנרל שלושה כוכבים - לוטננט גנרל, או לגנרל ארבעה כוכבים - גנרל. הדרגה התקיימה בכמה מדינות, ושימשה להבדלים בין הגנרלים השונים, או כתואר נלווה לדרגת הגנרל.

== אוסטריה-הונגריה ==
טלאי צווארון של דרגות גנרל חיל בצבא האוסטרו-הונגרי
בצבא האוסטרו-הונגרי היו שלוש דרגות של גנרל:
* גנרל חיל הרגלים
* גנרל חיל הפרשים
* פלדצוגמייסטר (גנרל חיל התותחנים)

דרגת גנרל חיל הרגלים נוצרה בשנת 1908, וקודם לכן גם ביחידות הרגלים ניתנה דרגת פלדצוגמייסטר.

מבחינה היסטורית, דרגת גנרל חיל התותחנים (בגרמנית: Feldzeugmeister - מפקד החימוש בשדה הקרב" בהונגרית: Táborszernagy) הייתה שוות ערך ללוטננט גנרל. בצרפתית היה קיים התואר grand maitre d'artillerie, מתקופת פיליפ השישי, מלך צרפת, לתאר את התפקיד הנ"ל.

== בולגריה ==
בממלכת בולגריה מהקמתה בשנת 1878 הייתה הדרגה הגבוהה ביותר דרגה צבאית של "גנרל" (בולגרית: генерал), אך בשנת 1897 דרגה זו פוצלה לשלושה; גנרל חיל הרגלים (генерал. пехотата), גנרל חיל הפרשים (генерал. кавалерията) וגנרל חיל התותחנים (генерал. артилерията). הדרגה הוחלפה לאחר מלחמת העולם השנייה, כאשר בולגריה הפכה לגרורה של ברית המועצות, בדרגה כללית של גנרל.

== פינלנד ==
קצינים בעלי דרגת גנרל מלא (4 כוכבים; נאט "ו OF-9) בפינלנד סווגו כגנרלים של חיל הרגלים (jalkaväenkenraali), חיל הפרשים (ratsuväenkenraali), יגר (jääkärikenraali) וחיל התותחנים (tykistönkenraali). התואר כיום הוא רק תואר כבוד, ורק גנרל אחד מחזיק בדרגה זו באופן פעיל בעת שלום.

== גרמניה ==
=== הוורמאכט ===
{| align="left" border="3" style="text-align: center; margin-bottom: 57px;" width="260" class=""
| align="center" rowspan="2" |גנרל חיל<br /><small>(דרגות כתף וטלאי צווארון)</small>
|100x100 פיקסלים 78x78 פיקסלים
|100x100 פיקסלים 100x100 פיקסלים
|100x100 פיקסלים 100x100 פיקסלים
|- bgcolor="#efefef"
|הר
|לופטוואפה
|ואפן אס אס
|}
בוורמאכט גנרל חיל (General der Waffengattung) הייתה דרגה של כוחות היבשה ושל הלופטוואפה, וסימלה את הזרוע שבה שירת הגנרל. הדרגה הייתה שוות ערך לדרגת אדמירל בקריגסמרינה, אובר-גרופנפיהרר בוואפן אס אס, ודרגת OF-8 בנאט"ו.

; צבא היבשה
* גנרל חיל התותחנים
* גנרל הכוחות ההרריים
* גנרל חיל הרגלים
* גנרל חיל הפרשים
* גנרל חיל הקשר
* גנרל חיל השריון
* גנרל חיל ההנדסה
* גנרל חיל הרפואה
* גנרל חיל הווטרינרים

; לופטוואפה
* גנרל חיל הצנחנים
* גנרל חיל האוויר
* גנרל חיל טייסי הקרב
* גנרל חיל הקשר האווירי
* גנרל חיל הנ"מ
* גנרל חיל המודיעין האווירי

; ואפן אס אס
* אובר-גרופנפיהרר

=== בונדסוור ===
כאשר נוסד הבונדסוור, הוחלפו הדרגות הקודמות עם אלה הנוכחיות. דרגת גנרל חיל לא בוטלה, אולם כיום היא אינה משמשת כדרגה, אלא כתיאור תפקיד הקצין. לדוגמה היינץ גינתר גודריאן החזיק בדרגת גנרל מפקח חיל השריון במשך תקופה מסוימת.

== פולין ==
תג שרוול של דרגת גנרל חיל פולני
בצבא הפולני הייתה דרגת גנרל חיל שוות ערך לדרגת לוטננט גנרל.

== האימפריה הרוסית ==
דרגת כתף של גנרל בצבא הרוסי הקיסרי
פטר הגדול יצר את דרגות גנרל חיל הרגלים וגנרל חיל הפרשים בצבא האימפריה הרוסית בשנת 1699.
==קישורים חיצוניים==

== הערות שוליים ==

קטגוריה:דרגות צבאיות
קטגוריה:דרגות צבאיות בגרמניה
פסטיבל הזמר והפזמון 1961

פסטיבל הזמר והפזמון 1961 הייתה תחרות שירים ששודרה בקול ישראל.

התחרות התקיימה במוצאי יום העצמאות בהיכל התרבות בתל אביב-יפו בהנחיית יצחק שמעוני. המנצח על התזמורת גארי ברתיני והמפיקים היו חנוך חסון, מאיר הרניק ויצחק שמעוני.

כל שיר הושמע בשני ביצועים. השיר שזכה בתחרות הוא "שאני עמך".

== השירים המשתתפים ==
{| class="wikitable sortable"
!שם המבצע
!שם המבצע הנוסף
!שם השיר
!מילים
!לחן
!עיבוד
!מקום
|- style="font-weight:bold; background:gold;"
|אסתר עופרים
|גדעון זינגר
|שאני עמך
|פנינה אבני
|צבי אבני
|צבי אבני
|1
|-
|אסתר עופרים
|גדעון זינגר
|נעמה
|אברהם בר-עוז
|שלמה בידרמן (בירן)
|שמעון כהן
|2
|-
|נחמה הנדל
|שמעון בר
|כאשר אני ואת
|אלונה טוראל
|אלונה טוראל
|חנן וינטרניץ
|3
|-
|עליזה קשי
|שמעון בר
|יונתי בחגוי הסלע
|שיר השירים
|שלמה בידרמן (בירן)
|חנן וינטרניץ
|4
|-
|נחמה הנדל
|אילקה רווה
|הללויה
|תהילים
|עמיחי מעיני
|שמעון כהן
|5
|-
|שמעון ישראלי
|אסתר עופרים
|ברושים
|חיים גורי
|שלמה ורבנר
|חנן וינטרניץ
|6
|-
|שמעון בר
|עליזה קשי
|לכה דודי
|רבי שלמה אלקבץ
|גרשון פרנסקי
|יחזקאל בראון
|7
|-
|אילקה רווה
|עליזה קשי
|שיר המים
|שלמה אבן גבירול
|בתיה באיאר
|שמעון כהן
|8
|-
|נחמה הנדל
|גדעון זינגר
|טובים דודיך
|שיר השירים
|אלונה טוראל
|יחזקאל בראון
|9
|-
|נחמה הנדל
|שמעון בר
|עלי גנים
|יהודה הלוי
|מוני אמריליו
|יחזקאל בראון
|10
|}

== קישורים חיצוניים ==
* [http://www.festi.co.il פסטיבל הזמר והפזמון], באתר הפסטיבלים
* 
* 

קטגוריה:1961 במוזיקה
קטגוריה:1961 בישראל
1961
קטגוריה:תל אביב-יפו: פסטיבלים
גווין סמית'

אוון גווין סמית (באנגלית: Owen Guinn Smith; 2 במאי 1920 – 20 בינואר 2004) היה אתלט אמריקאי, אלוף אולימפי (לונדון 1948) ופעמיים סגן אלוף ארצות הברית (1941 ו-1946) בקפיצה במוט.

== ביוגרפיה ==
סמית' נולד במקיני, טקסס ועבר עם משפחתו בגיל צעיר לקליפורניה. הוא למד היסטוריה באוניברסיטת קליפורניה בברקלי ושם עבר להתמחות בקפיצה במוט.

===סגן אלוף ארצות הברית===
בשנת 1941 זכה במדליית זהב באליפות המכללות בקפיצה במוט. באליפות ארצות הברית שנערכה בפילדלפיה, פנסילבניה אותה שנה הוא זכה במדליית כסף ביחד עם ארל מידוס בתוצאה של 4.27 מטר, אחרי קורנליוס וורמרדאם (4.57 מטר).

במלחמת העולם השנייה הוא שרת כטייס בחיל האוויר של ארצות הברית באסיה.

באליפות ארצות הברית שנערכה בסן אנטוניו, טקסס ב-29 ביוני 1946 הוא זכה במדליית כסף בתוצאה של 4.31 מטר, אחרי אירווינג מור (4.39 מטר) ולפני בוב הארט (4.23 מטר).

באליפות ארצות הברית שנערכה בלינקולן, נברסקה ב-1947 הוא זכה במדליית ארד ביחד עם עוד שלושה קופצים בתוצאה של 4.11 מטר, אחרי ריצ'מונד מורקום (4.27 מטר) וארל מידוס (4.27 מטר).

===אלוף אולימפי===
במבחנים האמריקאים לאולימפיאדת לונדון (1948) שנערכו באוונסטון, אילינוי ב-10 ביולי סיים סמית' שני בשיא אישי חדש של 4.47 מטר, אחרי ריצ'מונד מורקום שקבע תוצאה זהה. במשחקים עצמם שנערכו ביום גשום הוא זכה במדליית זהב בקפיצה במוט בתוצאה של 4.30 מטר, לפני ארקי קטיה מפינלנד (4.20 מטר) ובוב ריצ'רדס מארצות הברית (4.20 מטר). באליפות ארצות הברית שנערכה במילווקי, ויסקונסין אותה שנה הוא זכה במדליית ארד בתוצאה של 4.34 מטר.

ב-20 בינואר 2004 נפטר סמית' בהיותו בן 83 מנפחת.

== שיאים אישיים ==
===אצטדיון===
* קפיצה לגובה: 1.956 מטר (1941)
* קפיצה במוט: 4.47 מטר (1948)

==קישורים חיצוניים==

קטגוריה:קופצים במוט אמריקאים
קטגוריה:אלופים אולימפיים: קפיצה במוט (גברים)
קטגוריה:אתלטים באולימפיאדת לונדון (1948)
קטגוריה:אלופים אולימפיים אמריקאים: אתלטיקה
קטגוריה:אמריקאים שנולדו ב-1920
קטגוריה:אמריקאים שנפטרו ב-2004
Flying Cowboys

Flying Cowboys הוא אלבום של ריקי לי ג'ונס אשר יצא בספטמבר 1989, והופק על ידי וולטר בקר מלהקת סטילי דן.

== רקע ==
לאחר שיצא אלבומה של ג'ונס The Magazine בשנת 1984, ג'ונס יצאה לזמן מה מאור הזרקורים. היא נישאה לפסקל נבה מאייר וילדה בת - שרלוט רוז - בשנת 1988 תוך כדי עבודה על אלבום האולפן הרביעי שלה.

ג'ונס ונבה מאייר כתבו ועבדו יחד על חומר חדש במשך כמה שנים לפני שהחלו להקליט ב-1988, עם בקר בתור מפיק. ג'ונס הייתה מעריצה של עבודתם של סטילי דן, במיוחד של האלבום The Royal Scam (1976).

גרסאות פרומו של Flying Cowboys נשלחו יחד עם ראיון מוקלט עם ג'ונס. קטעים מראיון זה סומפלו ללהיט משנת 1990 "Little Fluffy Clouds" של להקת המוזיקה האלקטרונית הבריטית The Orb.

== ביקורות ==

Time, 23 באוקטובר 1989 – "ב-Flying Cowboys היא מניחה בפנינו סוג של וידוי מיסטי, מלא ברמיזות אוטוביוגרפיות ונונשלנטיות מהורהרת. יש בו את רוחב היריעה של ספר חשוב ואת ההשפעה הרגשית של רוק אנד רול ענק."

רולינג סטון, 2 בנובמבר 1989 (4/5) – "תוך שהוא סוקר עושר של נושאים וסגנונות מוזיקליים, האלבום מתגלה בחנו המתמשך של שיר אחד ארוך. מה שמספק אחידות לאלמנטים המגוונים של האלבום הוא הקצביות הזורמת המפתה, הסוריאליזם "מהבית" שבמילותיה של ג'ונס, הבהירות והאינטליגנציה של הפקתו של וולטר בקר, וכמובן, החושניות האלסטית של שירתה יוצאת הדופן של ג'ונס."

ניו יורק טיימס, 24 בדצמבר 1989 – הטוב ביותר של 1989 – "הלקט החדש של שירי חלומות אניגמטיים השטופים במיתולוגיה אישית של ג'ונס הוא טור דה פורס אקצנטרי, עשיר בדימויים כפי שהוא עשיר בדרמה."

== רשימת שירים ==

== מצעדים ==
אלבום - לוח מודעות
{| class="wikitable" style="margin-bottom: 10px;"
!שנה
!מצעד
!מקום
|-
|1989
|Billboard 200 
| align="center" |39
|}
סינגלים - לוח מודעות
{| class="wikitable" style="margin-bottom: 10px;"
!שנה
!סינגל
!מצעד
!מקום
|-
|1989
|"Satellites"
|Modern Rock Tracks	
| align="center" |23
|}

== משתתפים ==
=== מוזיקאים ===

=== צוות טכני ===
* וולטר בקר - מפיק
* גארי גרש, פסקל נבה מאיר - מפיקים בפועל
* גרג פני, רוג 'ר ניקולס, מארק לינט, לוואנט קופוק, רוג'ר הארט - מהנדסים
* חוזה אסטבן מרטינז - ציור העטיפה

== קישורים חיצוניים ==

== הערות שוליים ==

קטגוריה:אלבומי ריקי לי ג'ונס
קטגוריה:אלבומים באנגלית
קטגוריה:אלבומי חברת גפן רקורדס
קדקודיתיים

קדקודיתיים (שם מדעי: Bregmacerotidae) היא משפחה של דגי גרם מסדרת הבקלאים בתוכה סוג יחיד - קָדְקוֹדִית (Bregmaceros). הם נפוצים בימים ובאוקיינוסים הטרופיים והסובטרופיים. לעיתים הם עולים בשפכי נהרות.

אורך דגים אלה מגיע ל-11.5 סנטימטרים בלבד, והם בעלי בינים ארוכים מאוד המזכירים זקן מתחת סנטרם ומעל עורפם. סנפירי הגב גבוהים ושאר הסנפירים נמוכים. יש להם עיניים גדולות ופיות קטנים. הזנב דק מאוד.

הם צדים בעיקר סרטנים וזואופלנקטון במי החופים.

==מינים==
*קָדְקוֹדִית הַקַּבַּיִם Bregmaceros arabicus
* Bregmaceros atlanticus
* Bregmaceros bathymaster
* Bregmaceros cantori
* Bregmaceros cayorum
* Bregmaceros houdei
* Bregmaceros japonicus
* Bregmaceros lanceolatus
* Bregmaceros mcclellandi
* Bregmaceros nectabanus
* Bregmaceros neonectabanus
*Bregmaceros pescadorus
* Bregmaceros pseudolanceolatus
* Bregmaceros rarisquamosus

==קישורים חיצוניים==

קטגוריה:בקלאים
גדליים

Antimora rostrata
גָּדֵלִיִּים (שם מדעי: Moridae) היא משפחה של דגי גרם מסדרת הבקלאים. תפוצתם בימים רדודים טרופיים בכל העולם, אף שחלקם מצויים במעמקי האוקיינוס מתחת ל-2,500 מטרים. הם דומים במראם למשפחת הבקליים.

אורך דגים אלה מגיע עד 90 סנטימטר אצל המין Pseudophycis bachus. הם בעלי פיות גדולים, עיניים גדולות וסנפירים רחבים, אך זנב דק. מתחת סנטרם ישנם כמה בינים דמויי זקן.

==סוגים==
* Antimora
*סוג ומין יחיד Auchenoceros punctatus
*סוג ומין יחיד Eeyorius hutchinsi
*סוג ומין יחיד Eretmophorus kleinenbergi
* Gadella
* Guttigadus
*סוג ומין יחיד Halargyreus johnsonii
* Laemonema
* Lepidion
* Lotella
* Mora moro
* Notophycis
* Physiculus
* Pseudophycis
*סוג ומין יחיד Rhynchogadus hepaticus
*סוג ומין יחיד Salilota australis
*סוג ומין יחיד Svetovidovia lucullus
* Tripterophycis

==קישורים חיצוניים==

קטגוריה:בקלאים
פסטיבל הזמר והפזמון 1964

פסטיבל הזמר והפזמון 1964 הייתה תחרות שירים ששודרה בקול ישראל.

התחרות התקיימה ביום חמישי, במוצאי יום העצמאות, ה' באייר תשכ"ד, 16 באפריל 1964 בהיכל התרבות בתל אביב-יפו בהנחיית יצחק שמעוני. המנצח על התזמורת היה גארי ברתיני והמפיקים היו חנוך חסון וגיל אלדמע.

כל שיר הושמע בשני ביצועים. השיר שזכה בתחרות הוא "ילדתי אמרי".

== השירים המשתתפים ==
{| class="wikitable sortable"
!שם המבצע
!שם המבצע הנוסף
!שם השיר
!מילים
!לחן
!עיבוד
!מקום
|- style="font-weight:bold; background:gold;"
|בני אמדורסקי ונחמה הנדל
|מקהלת רינת
|ילדתי אמרי
|משה דור
|יעקב הולנדר
|בני אמדורסקי ונחמה הנדל
|1
|-
|נעמי לוי
|שמעון בר
|דברים של לא כלום
|חיים קינן
|שמעון כהן
|שמעון כהן
|2
|-
|שושנה דמארי
|שמעון בר
|במשעול רדום
|אוריאל אופק
|יונה פוקס
|משה וילנסקי
|3
|-
|שלישיית גשר הירקון
|שמעון בר
|אותך
|אורי אסף
|יגאל גורדון
|אגון קרטן
|4
|-
|שלישיית שריד
|שושנה דמארי
|אני ושירי
|אברהם בן זאב
|אפי נצר
|שלמה ורבנר
|5
|-
|אריק איינשטיין
|שלישיית שריד
|הרחק בלילה
|יעקב שבתאי
|שמואל אימברמן
|יצחק גרציאני
|6
|-
|שושנה דמארי
|הפרברים
|ליבבתיני
|שיר השירים
|מוני אמריליו
|משה וילנסקי
|7
|-
|מקהלת רינת
|נחמה הנדל
|כשושנה בין החוחים
|שיר השירים
|ינון נאמן
|גיל אלדמע
|8
|-
|הפרברים
|מקהלת רינת
|קציר
|ע. הלל
|יעקב קנין
|יחזקאל בראון
|9
|-
|שלישיית שריד
|מקהלת רינת
|שעה ברוכה
|מרים שנייד
|רם דע-עוז
|שלמה ורבנר
|10
|}

== קישורים חיצוניים ==
* [http://www.festi.co.il פסטיבל הזמר והפזמון], באתר הפסטיבלים
* 
* 

קטגוריה:1964 במוזיקה
קטגוריה:1964 בישראל
1964
קטגוריה:תל אביב-יפו: פסטיבלים
דונימיים

[[דונים סלעים]]
דונימיים (שם מדעי: Phycidae) היא משפחה של דגי גרם מסדרת הבקלאים בתוכה שני סוגים ו-11 מינים. בעבר הם היו חלק ממשפחת השיבוטיים הגדולה.

אורכם יכול לעלות על 60 סנטימטרים, והם בעלי ראשים גדולים ופיות בשרניים שמתחתיהם כמה זיזים, עיניים גדולות מותאמות לחשיכה וקרני סנפיר ארוכים מתחת לחזם. סנפירי השת יוצרים רצועה עד לזנב הדק, וסנפירי החזה שלהם קטנים.

מינים אלו מצויים בעיקר בחופי האוקיינוס האטלנטי וחלקם עולים לשפכי נהרות שונים. חלק מהמינים מצויים בחופי הים התיכון. הם חיים במים רדודים ומסתתרים במשך היום בין הסלעים, מעדיפים לצוד בלילות דגים ויצורי ים שונים.

==מיון==
*משפחה דונימיים (Phycidae)
**סוג דּוּנִים (Phycis)
***מין דּוּנִים מִכְמֹרֶת (Phycis blennoides)
***מין Phycis chesteri
***מין דּוּנִים סְלָעִים (Phycis phycis)
**סוג Urophycis
***מין Urophycis brasiliensis
***מין Urophycis chuss
***מין Urophycis cirrata
***מין Urophycis earllii
***מין Urophycis floridana
***מין Urophycis mystacea
***מין Urophycis regia
***מין Urophycis tenuis

==קישורים חיצוניים==

קטגוריה:בעלי חיים שתוארו ב-1938
קטגוריה:טקסונים שתוארו בידי ויליאם ג'ון סווינסון
קטגוריה:בקלאים
Pirates

Pirates הוא אלבומה השני של הזמרת, פזמונאית ומוזיקאית ריקי לי ג'ונס. הוא יצא ביולי 1981, שנתיים אחרי אלבום הבכורה שלה, שנקרא על שמה, Rickie Lee Jones. האלבום הוא בחלקו תיעוד של הפרידה שלה מהמוזיקאי טום וייטס לאחר ההצלחה של אלבום הבכורה שלה. תמונת העטיפה היא צילום של בראסאי.

== רקע ==
ג'ונס עשתה ריוקיישן לניו יורק לאחר פרידתה מטום וויטס. היא עברה לגור בגריניץ' וילג' עם המוזיקאי סאל ברנרדי מניו ג'רזי, אותו פגשה בקליפורניה באמצע שנות ה-1970. השניים הפכו למשתפי פעולה תכופים וכתבו ביחד את היצירה בת 8 הדקות "Traces of the Western Slopes".

היא התחילה לכתוב את שירי האלבום כבר ב-1979, ואת רובם השלימה במהלך 1980. האלבום נחשב ליותר אמביציוני מקודמו, וכולל אלמנטים של ג'אז, R&B, ביבופ, פופ וברודוויי, עם מעברים תכופים בין קצבים ומוד בתוך השירים. השפעותיה לאלבום כוללות את לורה נירו, ברוס ספרינגסטין, וליאונרד ברנשטיין, בין היתר.

== הקלטת האלבום ==
ההקלטות של האלבום החלו בינואר 1980, אותו החודש שבו ג'ונס לקחה את פרס גראמי לאמן החדש הטוב ביותר.

ג'ונס הגיעה להקלטות אלה עם חמישה שירים מוכנים, אשר הוקלטו ועובדו בפרץ עבודה שארך חודשיים, ואז ג'ונס לקחה חופשת כתיבה ארוכה. ההקלטות חודשו בנובמבר 1980 והסתיימו באפריל 1981, שלושה חודשים לפני צאת האלבום.

== ביקורת ==

Pirates זכה בעיקר בשבחי המבקרים, כולל דירוג של חמישה כוכבים ב"רולינג סטון", אשר הציג את ג'ונס על שער המגזין בפעם השנייה ב-6 באוגוסט 1981. האלבום גם היה ללהיט טופ-5, ונשאר במצעד האלבומים הבריטי למשך שלושה חודשים, ללא תמיכה של להיט-סינגל אחד.

== רשימת השירים ==

== משתתפים ==

; צוות טכני
* לויד קליפט, מארק לינט - מהנדסים
* מייק סולסברי - עיצוב עטיפה
* בראסאי - צילום העטיפה

== מצעדים ==
אלבום
{| border="1" cellpadding="2" cellspacing="0" width="500px" style="margin-bottom: 10px;"
! align="right" |שנה
! align="right" |מצעד
! align="right" |מקום
|-
| align="right" |1981
| align="right" |US
| align="right" |5
|-
| align="right" |1981
| align="right" |UK
| align="right" |37
|}
סינגלים - בילבורד
{| border="1" cellpadding="2" cellspacing="0" width="500px" style="margin-bottom: 10px;"
! align="right" |שנה
! align="right" |סינגל
! align="right" |מצעד
! align="right" |מקום
|-
| align="right" |1981
| align="right" |"Pirates (So Long Lonely Avenue)"
| align="right" |Mainstream Rock
| align="right" |40
|-
| align="right" |1981
| align="right" |"Woody and Dutch on the Slow Train to Peking"
| align="right" |Mainstream Rock
| align="right" |31
|-
| align="right" |1981
| align="right" |"A Lucky Guy"
| align="right" |Pop Singles
| align="right" |64
|}

== קישורים חיצוניים ==

* [http://rickieleejones.com האתר של ריקי לי ג'ונס]
* [http://rateyourmusic.com/release/album/rickie_lee_jones/pirates/ Pirates], באתר rateyourmusic.com

== הערות שוליים ==

קטגוריה:אלבומי ריקי לי ג'ונס
קטגוריה:אלבומים באנגלית
קטגוריה:אלבומי חברת וורנר רקורדס
טרכיפטריים

אדם מחזיק בדג Trachipterus arcticus
טְרָכִיפְּטֵרִיִּים (שם מדעי: Trachipteridae) היא משפחת דגי גרם מסדרת הלמפיריים החיים באוקיינוסים הפתוחים עד לעומק האוקיינוס בכל העולם, אך הם נראים מעט מאוד, בדרך כלל כאשר הם נידוגים או נסחפים לחוף מתים.

דגים אלה יכולים להגיע לאורך 1.5–3.5 מטרים, והם בעלי מבנה גוף נחשי עם ראשים גדולים ועיניים גדולות. פיהם ושיניהם קטנים מאוד. וסנפיריהם אדומים ונראים כמו סרט המתפרש עד לזנב הדק.

דגים אלה איטיים, אך שוחים ללא הרף. הם ניזונים מדגים קטנים ומרכיכות כמו דיונונים ותמנונאים.

==סוגים==
*Desmodema - בו 2 מינים
*Trachipterus - בו 6 מינים
*Zu - בו 2 מינים

==קישורים חיצוניים==

* 

קטגוריה:למפיריים
פסטיבל הזמר והפזמון 1965

פסטיבל הזמר והפזמון 1965 הייתה תחרות זמר ששודרה בקול ישראל.

התחרות התקיימה במוצאי יום העצמאות בבנייני האומה בירושלים בהנחיית יצחק שמעוני. המנצח על התזמורת היה משה וילנסקי והמפיקים היו חנוך חסון, גיל אלדמע ויצחק שמעוני.

כל שיר הושמע בשני ביצועים. בעת מניין הקולות התקיימה שירה בציבור בהנחיית אפי נצר, כאשר השקופיות היו מחולקות לצבעים: רגיל, אדום-רק הגברים שרים וכחול - רק הנשים, לשירה הצטרפה נחמה הנדל ויצא תקליט שכלל את אותה שירה בציבור.

השיר שזכה בתחרות הוא "איילת החן".

== השירים המשתתפים ==
{| class="wikitable sortable"
!שם המבצע
!שם המבצע הנוסף
!שם השיר
!מילים
!לחן
!עיבוד
!מקום
|- style="font-weight:bold; background:gold;"
|אריק איינשטיין
|יפה ירקוני
|איילת החן
|עודד בצר
|נתן שחר
|יצחק גרציאני
|1
|-
|שלישיית גשר הירקון
|נחמה הנדל
|הגביע
|יורם טהרלב
|נחום היימן
|יצחק גרציאני
|2
|-
|נחמה הנדל
|שלישיית גשר הירקון
|ליל קרב
|ברוך שדה
|שמואל אימברמן
|יצחק גרציאני
|3
|-
|הפרברים
|יפה ירקוני
|ענבי
|פניה ברגשטיין
|שולמית ליפשיץ
|יוסי חורי
|4
|-
|אברהם פררה
|הדודאים
|רזי ליל
|משה גורלי
|יובל לוי
|חנן וינטרניץ
|5
|-
|הפרברים
|אסנת פז
|עלם חן
|אריה אהרוני
|נחום היימן
|יוסי חורי
|6
|-
|נחמה הנדל
|נשות המקהלה לזמר עם
|יפה נוף
|יהודה הלוי
|ינון נאמן
|נחמה הנדל
|7
|-
|יפה ירקוני
|המקהלה לזמר עם
|חנה על חלון יושבת
|דוד פרישמן
|ינון נאמן
|שמעון כהן
|8
|-
|אברהם פררה
|אסנת פז
|רקפות
|פניה ברגשטיין
|שולמית ליפשיץ
|משה וילנסקי
|9
|-
|הפרברים
|המקהלה לזמר עם
|כשלמה את שולמית
|אמיתי נאמן
|אמיתי נאמן
|יוסי חורי
|10
|}

== קישורים חיצוניים ==
* [http://www.festi.co.il פסטיבל הזמר והפזמון], באתר הפסטיבלים
* 
* 

קטגוריה:1965 במוזיקה
קטגוריה:1965 בישראל
1965
זמר ופזמון
עידה

בהלכה האסלאמית (שריעה), עידה (בערבית: العدة, תעתיק מדויק: אלעִדה) היא תקופת המעבר של אישה אשר התאלמנה או אשר התגרשה. במהלך פרק הזמן הזה היא אינה יכולה להתחתן עם גבר חדש. תכליתה של תקופת הזמן הזאת היא להבטיח ככל הניתן שבמקרה שהאישה נמצאת בהיריון, תהיה ודאות באשר לזהות האב של הצאצא.

אורך תקופת העידה תלוי בכמה וכמה גורמים: על פי סורת א-טלאק, במקרי גירושין תקופת העידה היא שלושה חודשים, אלא אם האישה בהיריון, אז היא נמשכת עד שהיא יולדת. במקרה שהאישה גורשה על ידי בעלה לפני שהנישואים מומשו, אין תקופת המתנה לאחר הגירושין. אישה שבעלה נפטר, העידה שלה אורכת ארבעה חודשים ועשרה ימים מיום הפטירה של הבעל, בין אם הנישואים מומשו ובין אם לאו. חכמי הדת האסלאמיים גורסים כי תקופת הזמן הזאת גם מאפשרת לאלמנה הטרייה להתאבל, וגם שומרת ומגינה עליה מפני ביקורת אם היא החליטה להתחתן שוב. כמו כן, הדבר עוזר לדעת באופן ודאי יותר אם האישה בהיריון או לא.

== קישורים חיצוניים ==
* 
* 

== הערות שוליים ==

קטגוריה:חוק אסלאמי
קטגוריה:נישואים באסלאם
דגל בית הספר לקציני ים

דגל בית הספר לקציני ים הוא דגל ימי אזרחי המונף על כלי שיט של בית הספר לקציני ים. הדגל בצבע כחול כהה עם עוגן לבן קרוב לתורן וסביבו שבעה כוכבים לבנים בצורת ומגן דוד שיזם תיאודור הרצל.

==הכרה בצורך==
ב-31 בינואר ,1939 בישיבת ועד הנאמנים של בית הספר הימי בחיפה, העלה המנהל ד"ר שלמה ברדין שיש צורך להניף על תורן בית הספר את הדגל הימי הארצישראלי ודגל המייחד את בית הספר הימי ויש לקבוע את צורתו. ב-29 במאי 1939 הציג ברדין את הצעתו עוגן לבן על רקע כחול. חבר הוועד אבא חושי הציע להוסיף בפינות הדגל את שבעת הכוכבים של הרצל. לאחר דיונים התקבלה הצעתו של ד"ר נפתלי וידרא .

ההצעה נתקבלה ומימושה הוטל על מנהל מחלקת השייט קומנדר סטיבנסון מילר בנסיעתו לבריטניה. בעת שהותו בבריטניה פרצה מלחמת העולם השנייה, מילר נשאר באנגליה. הדגל יוצר בארץ ישראל.

== הנפת הדגל ==
הדגל נמסר על ידי מר רוג'רס מנהל נמל חיפה כנציג רשמי של המנדט הבריטי לקדט-קפטן בבית הספר במרץ 1941. מר רוג'רס הביע את קורת רוחו למסור את הדגל לבית הספר המתקיים תוך כדי מלחמת העולם השנייה. וברך 

יו"ר ועד הנאמנים של בית הספר מר קפלנסקי ציין כי 

מאז ועד סיום המנדט הבריטי הונפו על תורן בית הספר לקציני ים שלושה דגלים דגל הימי הארצישראלי דגל בית הספר הימי ודגל הקוד היומי. לאחר קום המדינה נפסק השימוש בדגל הימי הארצישראלי. ומדי בוקר הונפו דגל בית הספר ודגל הקוד. עם המעבר לעכו הועבר התורן והמנהג נמשך.
==דגל הכבוד==
דגל הכבוד הרקום של בית הספר לקציני ים עכו
בשנת 1955 שלחה משפחתו של מנהל בית הספר לקציני ים עכו אנריקו לוי מאיטליה את דגל כבוד שנרקם בטריאסט על ידי בנות משפחתו. מימון החומרים נעשה על ידי שתי משפחות שכולות לזכר בניהם שנפלו במלחמת העצמאות. היו אלה ו זכרונם לברכה. האם ג'מה לוי מברכת את בית הספר ומוסיפה ציווי שהדגל הטהור יוכל להיות מוכתם רק בדם. 

הדגל הוצג לראשונה לציבור ביוני 1955 בטקס הסיום של שנת הלימודים הראשונה בעכו. בנוכחות שר התחבורה יוסף ספיר יו"ר הוועד המפקח רב-אלוף יעקב דורי אורחים, קדטים וסגל בית הספר. מוט הדגל עשוי מצינור אלומיניום חדש תוצרת מפעל 'תמי' של משפחת סונינו מאיטליה. דגל הכבוד מופיע עם חולית הדגלים בטקסים השונים.

==גלריה==
<gallery>
File:INCHonorFlag61955-2.jpg |דגל בית הספר בתרומת הקהילה היהודית בטרייסט לזכר שניים מבניה שנפלו במלחמת העצמאות. טקס סיום שנה"ל תשט"ו, יוני 1955
File:EnLeviFlag1956.jpg |רב חובל אנריקו לוי במשרד מנהל בית הספר לקציני ים עכו עם דגל הכבוד.
File:YamAkoFamagusta1967.jpg|קדטים מחזור י"ג עם מפקדם יעקב ניצן על הספינה 'ים-עכו' - "הקטר" מניפה את דגל בית הספר לקציני ים בפמגוסטה, 1967.
File:INCFlag.jpg|דגלון בית הספר לקציני ים שניתן לסירות ולמזכרת ביזמת עמותת בוגרי קציני ים
</gallery>

== ראו גם ==
* בית הספר לקציני ים עכו
* דגל עברי
* דגל ישראל
* דגל חיל הים הישראלי
* דגל צי הסוחר הישראלי

== קישורים חיצוניים ==
*[http://moreshetyamit.net/?p=3620 זכרונות מהדוד אנריקו לוי ז"ל] תמצית שיחות עם גב לאה בנבנשתי ודניאל נסים באתר משמר המורשת הימית, אוקטובר 2017.

== הערות שוליים ==

בית ספר לקציני ים עכו
ישראל
אלכס פי

אָלֵכְּסַנְדֶר פָּפָּקוֹנְסְטַדִּינוּ (ביוונית: Αλέξανδρος Παπακωνσταντίνου, נולד ב-29 בדצמבר 1979 בבְּרֵנְשִׁירְקָה שבשוודיה) הוא פזמונאי ומפיק מוזיקלי יווני-שוודי. ידוע בדרך כלל בשמו המקוצר אלכס פי (Alex p). הוא יוצר בז'אנר הפופ-דאנס, מוזיקה אלקטרונית וניתן לראות בשיריו גם השפעות של מוזיקה אתנית.

בשנת 2011 הצטרף לצוות הכותבים של הפזמונאי המפורסם רד וואן. שיתוף הפעולה בניהם התקיים עד לשנת 2014. במהלך השנים הללו היה שותף בהפקת הסינגל של אנריקה איגלסיאס I Like How It Feels. גם לקח חלק בכתיבה ובהפקה של האלבום C'est la vie של המוזיקאי ח'אלד. בשנת 2013 הזמר האמריקאי מארק אנתוני פרסם גרסת כיסוי לשיר C'est la vie אותו הפיק פפקונסטדינו, גרסת הכיסוי זכתה להצלחה רבה ואף זכתה בפרס גראמי הלטיני, בנוסף השיר שהה 51 שבועות במצעד הלטיני של בילבורד, זהו הזמן הרב ביותר של שיר לשהות במצעד, מלבד שיאו של השיר despacito. בתקופת שיתוף הפעולה עם רד וואן כתב והפיק את השיר Whip It של ניקי מינאז', את השיר Live It Up של ג'ניפר לופז ופיטבול ועוד שירים נוספים.

הוא גם ידוע בשל השירים שכתב והלחין לתחרות האירוויזיון. הוא כתב את השיר Yassou Maria שייצג את יוון ב-2007 וזכה במקום השביעי, את השיר Always שייצג את אזרבייג'ן ב-2009 וזכה במקום השלישי, את השיר La La Love שייצג את קפריסין ב-2012 וזכה במקום השש עשרה ואת השיר fuego שייצג את קפריסין ב-2018 וזכה במקום השני והיה עד לרגע האחרון האיום העיקרי על זכייתה של ישראל בתחרות.

משנת 2017 חבר בהרכב הפופ השוודי VAX, יחד עם הזמרים טדי סקיי וויקטור סוונסון.

אחותו היא ריצה פפקונסטדינו, מנחת טלוויזיה מפורסמת של תאגיד השידור השוודי.

==קישורים חיצוניים==

קטגוריה:פזמונאים יוונים
קטגוריה:מפיקים מוזיקליים שוודים
קטגוריה:שוודים שנולדו ב-1979
קטגוריה:יוונים שנולדו ב-1979
בית החולים סנט מרי מגדלן (גלסטונברי)

בית החולים סנט מרי מגדלן (באנגלית: Hospital of St Mary Magdalene) בגלסטונברי בסאמרסט באנגליה נבנה בשנת 1310 על ידי מנזר גלסטונברי. הוא מוגדר כבניין רשום מדרגה II*, והוגדר בחלקו כמונומנט רשום.

==היסטוריה==
בית החולים נבנה לפני 1322 כבית מחסה לעשרה אנשים, יחד עם הקפלה על שם מרגרט הקדושה. חלקים מהקפלה המקורית עדיין שרדו. הקפלה הייתה צמודה לאולם בית החולים שנהרס לאחר פירוק המנזרים באנגליה. יתרת הבניינים הם משלהי ימי הביניים, שמשערים שנבנו ב-1444.

בית חולים קודם שנתמך על ידי מנזר גלסטונברי העתיק את מקומו לאתר הנוכחי סביב 1250, וב-1460 הוא הוקדש למרים המגדלית הקדושה הפטרונית של חולי הצרעת. במאה ה-16 הקפלה במבנה שימשה לתפילות לעילוי נשמת המתים (Chantry), ותמיכה כספית באחים ובכומר שפעלו במקום ניתנה על ידי המנזר עד פירוק המנזרים. לאחר הפירוק ניתן המימון מהכתר האנגלי ומגזבר בתי החולים של המחוז.

גג האולם הגדול פורק והתאים משני הצדדים הוסבו לעשרה בתי מחסה בני שתי קומות. בתחילת המאה ה-17 תוארו בתי המחסה כ"חרבים" וב-1703 אבדה התקרה לקפלה.

במאה ה-19 צומצם מספר תאי המגורים ונפתח מקום לכביסה משותפת. הצד הדרומי של בתי המחסה נהרס בשנות ה-60 של המאה ה-20 ובאתר הוכנה גינה קהילתית ונבנו דירות לקשישים. אחד מבתי המחסה שוחזר והוא פתוח לציבור.

==אדריכלות==
קפלת האבן היא חדר בודד ופתוחה לתפילות או להגיגים. בקפלה יש תמונות חדשות יחסית של מרים המגדלית ושל מרגרט הקדושה (St Margaret) שהקפלה קרויה על שמה. חלון הקשת המחודדת המקורי חסום. על הגג יש מגדל פעמונים קטן שנבנה אחרי שהקפלה הוקמה. במגדל מתוארת דמותה של מרגרט הקדושה. במגדל יש מקום לשני פעמונים, אחד מהם עדיין קיים. בתי המחסה הם בני שתי קומות ולהם גג צפחה וניתן לבקר בבית לדוגמה.

==קישורים חיצוניים==

*

==הערות שוליים==

קטגוריה:גלסטונברי
קטגוריה:אנגליה: מבנים רשומים דרגה II*
קטגוריה:מונומנטים רשומים
המעגל האדום

המעגל האדום (בצרפתית: Le Cercle Rouge) הוא סרט פשע צרפתי-איטלקי משנת 1970 בבימוי של ז'אן-פייר מלוויל שגם כתב את התסריט, עם אלן דלון, ג'אן מריה וולונטה, איב מונטן ובורביל בתפקידים הראשיים.

רוב סרטיו של מלוויל עוסקים בפשע וזה אחד מהבולטים ביניהם. זהו סרט פשע מסוגנן בעל אווירה קודרת ואפוקליפטית. בפתח הסרט מביא מלוויל משפט של בודהא שאמר לאחר שצייר מעגל עם גיר אדום: "אם אנשים שלא הכירו מקודם, נפגשים יום אחד במקום אחד לא משנה מה עלה בגורלם ומה הייתה דרכם עד כה, הם כעת בתוך מעגל אדום".

הסרט מתאר שלושה עבריינים – אסיר משוחרר, אסיר נמלט ושוטר עבריין שנפגשים יום אחד במעגל דמים אדום ממנו לא יצאו.

==תקציר העלילה==
האסיר קורי (אלן דילון) משתחרר מבית סוהר במרסיי לאחר חמש שנים. אחד הסוהרים נותן לו אינפורמציה בקשר לחנות תכשיטים יוקרתית בפריז. קורי מגיע לדירת עמיתו לפשע, ריקו החייב לו כסף ובאיומי אקדח נוטל ממנו את הכסף, הולך לשחק סנוקר והורג שם עבריין ששלח ריקו לרצחו, קונה רכב וממשיך לעבר פריז.

באותו זמן מוביל קצין המשטרה מטאי (בורביל) עצור בשם ווז'ל (ג'אן מריה וולונטה) לפריז, בקרון שינה, כבול למיטתו באזיקים. בלילה מצליח ווז'ל לנתק עצמו ולזנק מהרכבת. מטאי רודף אחריו אך לשווא. מתארגן כוח גדול של שוטרים וכלבים למרדף.

קורי סועד במסעדת דרכים ומבחין בווז'ל הנכנס לתא המטען של מכוניתו. הוא מתחיל לנסוע ומצליח לעבור מספר מחסומי משטרה. כעבור זמן הוא עוצר במקום מבודד, ומוציא את ווז'ל מתא המטען. לאחר עימות קצר הם מתוודעים אחד לשני, ושניהם ממשיכים לפריז, עם ווז'ל בתא המטען. בדרך עוצרים אותם שני רוצחים שכירים מאנשי ריקו, לוקחים את הכסף מקורי, ועומדים להוציאו להורג אך ווז'ל מפתיע אותם מתא המטען, ורוצח את שניהם.

הם מגיעים לפריז וקורי מתחיל לתכנן את שוד חנות התכשיטים. לשם כך הוא מצרף את ז'נסן (איב מונטן), שוטר בדימוס שמוכר כצלף מיומן וכעת הוא אלכוהוליסט במצב קשה עם הזיות על רמשים הזוחלים על גופו. ז'נסן מפסיק לשתות, מצטרף אליהם, מתאמן בצליפה, ומארגן רובה וקליעם מיוחדים כדי לשתק את מתג האבטחה בירייה מדויקת מרחוק, מבקר בחנות כלקוח ובוחן את מערכת האבטחה.

השוד המסובך עובר ללא תקלות אך הסוחר ברכוש גנוב שהיה אמור לקבל מקורי את התכשיטים מסרב לקבל אותם לאחר שהוזהר מצד ריקו. הוא שולח את קורי לבעל מועדון לילה מפוקפק בשם סנטי, המשתף פעולה עם קצין המשטרה, מטאי ומעודכן בהתפתחויות. מטאי נפגש עם קורי ומתחזה לסוחר בסחורה גנובה. הוא קובע עם קורי פגישה בבית מבודד. קורי מאמין לו ומגיע למקום עם הסחורה. אלא שווז'ל וז'נסן עוקבים אחריו, וכשקורי מציג למטאי את הסחורה הגנובה ווז'ל פורץ למקום באקדח שלוף, ומורה לו לעזוב את המקום. השלושה נסים ביחד אך נהרגים מיריות מטאי והשוטרים. המעגל האדום נסגר.

==קישורים חיצוניים==

*[https://www.youtube.com/watch?v=aaKDnTSYRak קדימון לסרט המעגל האדום], באתר יוטיוב

קטגוריה:סרטי 1970
קטגוריה:סרטי פשע
קטגוריה:סרטים אפלים
קטגוריה:סרטים בצרפתית
קטגוריה:סרטים על אלכוהוליזם
קטגוריה:סרטים צרפתיים
טינטה ברוטה

טינטה ברוטה (בפורטוגזית: Tinta bruta; באנגלית: Hard Paint) הוא סרט דרמה ברזילאי משנת 2018 אותו ביימו מרצ'יו רולון ופיליפה מצמבאכר. הסרט הוקרן במסגרת "פנורמה" של פסטיבל הסרטים הבינלאומי בברלין ה-68, בו זכה בפרס טדי עבור הסרט העלילתי הלהט"בי באורך מלא הטוב ביותר של הפסטיבל.

==תקציר העלילה==
הסרט מתמקד בפדרו (שיקו מנגת), צעיר ביישן המתפרנס מהופעה בחדרי צ'אט ארוטיים. הסימן המסחרי שלו הוא לרקוד תוך כדי מריחת צבעי גוף זרחניים על גופו. פדרו מגלה שמקור פרנסתו נמצא בסכנה, כאשר משתתף אחר בחדרי הצ'אט מחקה את הופעותיו.

==שחקנים ודמויות==
{| class="wikitable "
! שם שחקן/ית
! שם הדמות
! אודות הדמות
|-
| שיקו מנגת || פדרו / ניאון-בוי ||
|-
| ברונו פרננדס || ליאו / בוי25 ||
|-
| גואגה פיישוטו || לואיזה || אחותו של פדרו
|-
| סנדרה דני || || סבתא של פדרו
|-
| פרדריקו ואסקס || בטו || 
|}

==קישורים חיצוניים==

==הערות שוליים==

קטגוריה:זוכי פרס טדי
קטגוריה:סרטי להט"ב
קטגוריה:סרטי דרמה
קטגוריה:סרטים בפורטוגזית
קטגוריה:סרטים ברזילאיים
מדטרוניק

מדטרוניק, (באנגלית: Medtronic plc) הוא תאגיד רב-לאומי המתמחה בפיתוח, ייצור ושיווק מכשור רפואי. מטה החברה שוכן בעיר פרידלי, הסמוכה למיניאפוליס שבמינסוטה, אולם מאז שרכשה את חברת קובידיאן (Covidien) בשנת 2014, החברה רשומה לצורכי מס חברות באירלנד.

==היסטוריה==

התאגיד נוסד ב-1949 במיניאפוליס כבית מלאכה לתיקון מכשור רפואי.

בשנת 1957, פנה לחברה הרופא ויליאם ל' ווייריך, שערך מחקר שבוצע באוניברסיטת מינסוטה, שהראה שיקום קצב הלב, תפוקת הלב ולחצים ממוצעים באבי העורקים, בבעלי חיים עם חסימה שלמה של הלב, באמצעות אלקטרודה שחוברה לשריר הלב. החברה פיתחה לראשונה, על בסיס המחקר של ווייריך, קוצב לב חיצוני שהופעל באמצעות סוללה. עד אז קוצבי לב פעלו באמצעות שפופרת ריק חיצונית שנדבקה לעור בוואקום והייתה פשוטה, וכואבת בשימוש על המטופל. כיוון שהחשמל הגיע משקע חשמל זרם חילופין רגיל בקיר, הייתה סכנה פוטנציאלית לגרום להתחשמלות המטופל, על ידי גרימת פרפור חדרים.

==רכישות בישראל והסניף הישראלי==
מדטרוניק פתחה את משרדיה בישראל בשנת 1974.

כמו כן רכשה והשקיעה במספר חברות בישראל:
* בשנת 1996, רכשה את חברת אינסטנט (InStent), שהוקמה על ידי היזם הסדרתי שלמה בן-חיים, תמורת כ-200 מיליון דולר.
* בשנת 2000, השקיעה 20 מיליון דולר בחברת איתמר מדיקל.
* בשנת 2002, השקיעה בחברת אודין מדיקל טכנולוג'יס (Odin Medical Technologies) מיקנעם, שפיתחה מערכות הדמיה רפואית בטכנולוגית דימות תהודה מגנטית (MRI). בשנת 2009, רכשה מדטרוניק את מלוא הבעלות בחברה תמורת 9 מיליון.
* בשנת 2009, רכשה את ונטור מנתניה, שפיתחה שסתום לאבי העורקים שאפשר להחליפו בהליך לא פולשני, תמורת 325 מיליון דולר. שלוש שנים מאוחר יותר סגרה את פעילות ונטור בישראל. באותה שנה גם השקיעה בקרן ההון סיכון הישראלית TriVentures.
* באפריל 2015 השקיעה 2 מיליון דולר וחתמה על הסכם שיווק עם חברת דרימד דיאביטיס (Dreamed Diabetes). חברת דרימד דיאביטיס פיתחה טכנולוגיה שמקשרת בין מכשירים לחישה רציפה של רמות האינסולין בדם לבין משאבות שמספקות את האינסולין.
* באפריל 2018 רכשה את חברת ויז'ן-סנס (Visionsense) מפתח-תקווה תמורת כ-70 מיליון דולר. ויז'ן-סנס נוסדה בשנת 1998 ופיתחה מכשירים לניתוחים זעיר-פולשניים, בעיקר ניתוחי מוח.
* בספטמבר 2018 רכשה את מזור רובוטיקה לפי שווי חברה של 1.6 מיליארד דולר.
*בנובמבר 2018 נרכשה נוטרינו בכ-100 מיליון דולר
*באוקטובר 2019 רכשה את AV Medical בכ-30 מיליון דולר

חברת "קובידיאן", שאותה רכשה "מדטרוניק" תמורת 45 מיליארד דולר ב-2014, רכשה 4 חברות בישראל:
* ב-2011 רכשה את הסטארט-אפ פוליטאצ' מדיקל (PolyTouch Medical) מהחממה הטכנולוגית במשגב.
* במרץ 2012, רכשה את חברת "סופר-דיימנשן" (SuperDimension) מהרצליה, שפיתחה מערכת ניווט לכלים אנדוסקופיים לטיפול במחלות ריאה, תמורת כ-300 מיליון דולר.
* באפריל 2012 רכשה קובידיאן את "אורידיון סיסטמס" (Oridion Systems) מירושלים תמורת 346 מיליון דולר. אורידיון נוסדה בשנת 1987 ופיתחה טכנולוגיה המנטרת את רמת הפחמן הדו-חמצני בנשימת החולה, ובכך מגבירה את בטיחותו בהליכים ובסביבות רפואיות שונות.
* פברואר 2014 רכשה קובידיאן את גיוון אימג'ינג בכמיליארד דולר.

נכון לשנת 2018, מעסיקה מדטרוניק כ-750 עובדים בישראל, ביקנעם, הרצליה, הר חוצבים בירושלים, פתח תקווה ובפארק התעשייה קיסריה.

== קישורים חיצוניים ==

* 

* 
* 

==הערות שוליים==

קטגוריה:חברות הנסחרות בבורסה לניירות ערך בניו יורק
קטגוריה:יצרני מכשור רפואי